3. ประกอบธุรกิจของแต่ละสายผลิตภัณฑ์

  (1) ลักษณะผลิตภัณฑ์หรือบริการ

  บริษัท โรงพยาบาลรามคำแหง จำกัด (มหาชน) ประกอบธุรกิจหลัก คือ โรงพยาบาลเอกชน
  และธุรกิจเสริม คือ บริการสอบเทียบเครื่องมือแพทย์และขายเครื่องมือแพทย์
  เวชภัณฑ์บางประเภท (ได้อธิบายไว้แล้วในหัวข้อลักษณะการประกอบธุรกิจ)

ผลกระทบและข้อจำกัดในการประกอบธุรกิจโรงพยาบาลเอกชน

โรงพยาบาลเอกชนขณะนี้ดำเนินการภายใต้พระราชบัญญัติสถานพยาบาล 2541 การกำหนดแบบ

ฟอร์มใบเสร็จ
การกำหนดศูนย์ข้อมูลที่จะให้รายละเอียดในเรื่องราคาค่ารักษาพยาบาลแก่ผู้ป่วยโดยง่าย

และโปร่งใส

  นอกจากนี้ผู้ประกอบวิชาชีพในโรงพยาบาลเอกชนจะต้องปฏิบัติงานภายใต้ด้านจริยธรรม
  โดยสภาวิชาชีพต่าง ๆ เช่น แพทยสภา ทันตแพทยสภา ซึ่งทั้งหมดนี้ก็คือข้อจำกัดที่เกิดขึ้น
  แต่ทางโรงพยาบาลก็ได้ปรับตัวตามกฎระเบียบที่มีอยู่ได้อย่างดี
  เท่าที่ผ่านมาก็ยังไม่พบความเสี่ยงที่จะกระทบต่อธุรกิจ

โรงพยาบาลเอกชน

ในเรื่องสิ่งแวดล้อม ทางโรงพยาบาลได้ดูแลผลกระทบต่อสิ่งแวดล้อมอย่างดี อาทิเช่น เราได้ลง

  ทุนสร้างบ่อบำบัดน้ำเสีย 2 บ่อ ในปี 2541, 2549
  และดูแลคุณภาพของน้ำให้อยู่ในเกณฑ์มาตรฐานที่ดีอย่างต่อเนื่องมาตลอด
  นอกจากนี้ทางโรงพยาบาลได้ดูแลแยกขยะติดเชื้อ
  และการจัดเก็บมาตรฐานโดยร่วมกับกรุงเทพมหานคร ซึ่งเป็นผู้เก็บไปทำลาย ทิ้ง

(2) การตลาดและภาวะการแข่งขัน

  (ก) นโยบายและลักษณะการตลาดของผลิตภัณฑ์หรือบริการที่สำคัญ

- กลยุทธ์การแข่งขัน

  1. โรงพยาบาลจะเน้นในด้านภาพพจน์การให้บริการด้านต่าง ๆ
  ครบทุกสาขาไม่เจาะจงสาขาด้านใดเป็นพิเศษ
  โดยทางโรงพยาบาลจะให้การบริการตรวจรักษาโดยแพทย์ผู้เชี่ยวชาญเฉพาะสาขา
  ไม่ใช่แพทย์เวชปฏิบัติทั่วไป และใช้เครื่องมือทางการแพทย์เฉพาะด้านที่ดี ทันสมัย
  ซึ่งจะทำให้การบริการรักษามีประสิทธิภาพและถูกต้องแม่นยำ

2. โรงพยาบาลให้ส่วนลดแก่ลูกค้าประจำของโรงพยาบาลที่สมัครเป็นสมาชิกของ

โรงพยาบาลรามคำแหง 10% สำหรับผู้ที่จ่ายเงินสด และ 7.5% สำหรับผู้ที่จ่ายด้วยเครดิตการ์ด
ด้านกลุ่ม

  ลูกค้าเป้าหมาย โรงพยาบาลกำหนดกลุ่มลูกค้าเป้าหมาย คือ ผู้ที่อาศัยอยู่ใน
  บริเวณใกล้เคียงพร้อมทั้งการทำสัญญาการให้บริการกับบริษัทต่าง ๆ
  โดยเฉพาะอย่างยิ่งบริษัทที่ตั้งอยู่ในพื้นที่ใกล้เคียงกับโรงพยาบาล

  และบริษัทประกัน

  ข้อได้เปรียบและเสียเปรียบของโรงพยาบาลเมื่อเทียบกับคู่แข่ง

  ข้อได้เปรียบ

  1. ทำเลที่ตั้งของโรงพยาบาล โรงพยาบาลรามคำแหงตั้งอยู่บนถนนรามคำแหง
  ซึ่งเป็นศูนย์กลางของชุมชนย่านผู้อยู่อาศัยหนาแน่นมากที่สุดชุมชนหนึ่งโดยมีสถานที่สำคัญๆล้อมรอบ
  ได้แก่ มหาวิทยาลัยรามคำแหง, ตลาดบางกะปิ, แฟลตคลองจั่น, ชุมชนเขตลาดพร้าว,
  บจก.โอสถสภาเต็กเฮงหยู, บจก. ไทยน้ำทิพย์, ห้างสรรพสินค้าต่าง ๆ เช่น เดอะมอลล์
  สาขารามคำแหง และ บางกะปิ ตั้งแต่ปี 2549 สนามบินสุวรรณภูมิ
  ซึ่งอยู่ในโซนเดียวกับโรงพยาบาลได้เปิดดำเนินการใช้แล้ว ทำให้บริเวณนี้มีชุมชนหนาแน่นขึ้น

  2. การบริการการรักษา โรงพยาบาลรามคำแหงจะเน้นการให้บริการการรักษาเฉพาะทางที่มี

  คุณภาพ กล่าวคือ
  การใช้แพทย์ผู้เชี่ยวชาญเฉพาะสาขาเท่านั้นในการรักษาคนไข้จึงทำให้ผลการรักษา

  พยาบาลมีประสิทธิภาพดีกว่าการใช้แพทย์เวชปฏิบัติทั่วไปทำการตรวจรักษาขั้นต้นก่อนแล้วจึงให้แพทย์เฉพาะสาขาตรวจรักษาอีกครั้งหนึ่ง
  ซึ่งจะทำให้คนไข้ต้องเสียค่าใช้จ่าย และระยะเวลาในการรักษาเพิ่มขึ้น

  3. ราคาอยู่ในระดับมาตรฐาน โรงพยาบาลมีนโยบายที่จะกำหนดราคาให้อยู่ในเกณฑ์ที่

  ยุติธรรมและเป็นไปตามมาตรฐานของตลาด
  ทั้งนี้โดยคำนึงถึงประชาชนที่อาศัยอยู่ในบริเวณนั้นซึ่งมีฐานะการเงินอยู่ในระดับปานกลาง

  4. หอพักพยาบาล ขณะนี้โรงพยาบาลมีหอพักพยาบาล 2 แห่ง คือ

  1. อยู่ในบริเวณเดียวกับโรงพยาบาล

  2. อยู่ที่รามคำแหง ซอย 50 อยู่ห่างจากโรงพยาบาลประมาณ 1 กิโลเมตร และมีรถรับส่ง

  พยาบาล

  เป็นการเพิ่มความสะดวกสบายให้แก่บุคลากรของโรงพยาบาล
  ทั้งนี้เนื่องจากในธุรกิจประกอบกิจการโรงพยาบาล
  บุคลากรโดยเฉพาะอย่างยิ่งพยาบาลเป็นปัจจัยสำคัญประการหนึ่ง
  ดังนั้นการที่โรงพยาบาลมีหอพักพยาบาลจึงเป็นการเพิ่มแรงจูงใจที่จะสามารถเหนี่ยวรั้งบุคคลากรไว้ได้ทางหนึ่ง

  5. ภาพพจน์ (Image)
  โรงพยาบาลรามคำแหงได้เปิดให้บริการรักษาพยาบาลแก่บุคคลทั่วไปตั้งแต่ วันที่ 28 กุมภาพันธ์
  2531 ขณะนี้ครบรอบ 21 ปีแล้ว จำนวนคนไข้ของโรงพยาบาลก็เพิ่มมากขึ้นเรื่อย ๆ
  การที่โรงพยาบาลมีคนไข้จำนวนมากในแต่ละวัน ก็ส่งผลให้มีแพทย์จำนวนมากมาติดต่อขอทำงานที่นี่
  ทำให้ทางโรงพยาบาลสามารถคัดเลือกเฉพาะแพทย์ที่มีความรู้
  ความสามารถดีให้กับโรงพยาบาลได้ การที่โรงพยาบาลมีแพทย์ดี พนักงานดี บริการเยี่ยม
  ทำให้ภาพพจน์ของโรงพยาบาลดีในสายตาของประชาชนที่มาใช้บริการ

6. ด้านบุคคลากร โรงพยาบาลรามคำแหงได้เปิดดำเนินกิจการมา 21 ปีแล้ว จำนวนคนไข้ของ

  โรงพยาบาลก็เพิ่มมากขึ้นเรื่อย ๆ
  ทำให้โรงพยาบาลรามคำแหงเป็นโรงพยาบาลที่มีศักยภาพและความมั่น

  คงสูงโรงพยาบาลหนึ่ง ทำให้มีพนักงานจำนวนมากมาสมัครงานที่นี่
  ทางโรงพยาบาลจึงมีโอกาสคัดเลือกบุคลากรที่ดีมาทำงานให้กับโรงพยาบาล

  ข้อเสียเปรียบ

  1. ด้านการจราจร เนื่องจากชุมชนดังกล่าวเป็นชุมชนที่มีผู้อาศัยหนาแน่น
  ดังนั้นจึงส่งผลในเรื่องของการจราจรที่ติดขัดด้วย
  แต่ปัจจุบันทางกรุงเทพมหานครได้มีการตัดถนนสายใหม่
  สะพานลอยและในอนาคตจะมีรถไฟฟ้าผ่านย่านรามคำแหง ซึ่งจะช่วยลดปัญหาการจราจรได้มาก

- การจำหน่ายและช่องทางการจำหน่าย

โรงพยาบาลจะขายบริการให้แก่ลูกค้า 2 ประเภท คือ

  1. ลูกค้าที่เดินเข้ามาในโรงพยาบาลเอง ชำระค่าบริการเป็นเงินสด มีประมาณ 77.40 %
  ของรายได้ทั้งหมด

  2. ลูกค้าที่เป็นบริษัท Contract โดยบริษัทนั้นจะส่งพนักงานมาทำการรักษาที่โรงพยาบาล
  แล้วทางโรงพยาบาลจะเรียกเก็บชำระจากบริษัท Contract โดยตรง มีประมาณ 22.60%
  ของรายได้ทั้งหมด
  ทางบริษัทมีนโยบายที่จะเพิ่มลูกค้าประเภทนี้ให้มากขึ้นแต่ก็จะเลือกเฉพาะลูกค้าที่มีคุณภาพดีเท่านั้น
  เพื่อป้องกันหนี้สูญที่อาจจะเกิดขึ้นได้ ในปี 2552 ทางบริษัทฯ สามารถเพิ่มลูกค้าประเภทนี้จาก
  21.30 % เป็น 22.60 %

(ข) ภาวะอุตสาหกรรมและการแข่งขัน

ปัจจัยแห่งความสำเร็จของผู้ประกอบอุตสาหกรรมโรงพยาบาล

  ปัจจัยแห่งความสำเร็จของโรงพยาบาลเอกชน คือ ภาพลักษณ์ (Image)
  ที่ดีที่จะทำให้ผู้ป่วยเข้ามารักษาในโรงพยาบาลเอกชน
  เนื่องจากคุณภาพการรักษาพยาบาลของโรงพยาบาลแต่ละโรงนั้นไม่สามารถเปรียบเทียบกันได้โดยตรง
  ทำให้ความยืดหยุ่นของอุปสงค์ (elasticity of demand) สูง
  ผู้ป่วยสามารถทนต่อการเปลี่ยนแปลงของราคาได้ดี
  โดยเฉพาะโรงพยาบาลที่สามารถสร้างภาพลักษณ์ได้ดี
  ภาพลักษณ์ที่ดีของอุตสาหกรรมโรงพยาบาลเอกชนที่ดีเกิดขึ้นจาก

1.  คุณภาพของแพทย์ (quality of core product) โรงพยาบาลใดสามารถคัดเลือกแพทย์ที่

  มีคุณภาพทางด้านความรู้ความชำนาญ และมีศิลปการรักษาพยาบาล
  ย่อมทำให้ได้รับความไว้เนื้อเชื่อใจจากผู้ป่วย และมีเครื่องมือแพทย์ที่ทันสมัย เหมาะสมกับเวลานั้น

1.  การทำการตลาดที่เหมาะสม จะทำให้ภาพลักษณ์ของคุณภาพการรักษาพยาบาลใน

  สายตาของผู้ป่วยสูงขึ้นและเป็นที่รู้จักอย่างกว้างขวาง

  ในปี 2552 ทางโรงพยาบาลได้ทำการตลาดดังนี้

-   ลงโฆษณา ในหนังสือพิมพ์ไทยรัฐ และ เดลินิวส์

-   ลงโฆษณา บทความสุขภาพผ่านสื่อนิตยสารดิฉัน, พลอยแกมเพชร, ขวัญเรือน, และสกุลไทย

-   ผ่านสื่อทางวิทยุ FM 106 ครอบครัวข่าว, FM 89.5 และ FM 98.5

-   ผ่านสื่อโทรทัศน์ TV Scoop ช่อง 5 รายการ “สยามเช้านี้”, “TV Scoop ช่อง 9 และ
    ช่อง 11

-   ป้ายโฆษณากลางแจ้ง ที่ตึกริมสะพานลอยรามคำแหง–แยกลำสาลี, ตึกริมถนนสุขาภิบาล 1,
    ริมถนนมอเตอร์เวย์, ตึกริมถนนลาดพร้าว และ ทางด่วนดินแดง- พระราม 9

-   โบชัวร์คลินิกเฉพาะทาง

-   ปรับปรุงเว็บไซด์ www.ram-hosp.co.th

-   ออกวารสารโรงพยาบาล 4 ฉบับ

ฉบับที่ 1 มกราคม-มีนาคม 2552 ในหัวข้อเรื่อง ภัยเงียบ........โรคหัวใจ ในผู้เป็น

  เบาหวาน จะกล่าวถึงสาเหตุ อาการ วิธีป้องกัน และรักษาโรคแทรกซ้อนของหลอดเลือดหัวใจ,
  ทีมแพทย์ โรคหัวใจยื้อชีวิตผู้ป่วย ช็อคไฟฟ้าหัวใจกว่า 100 ครั้ง
  ก่อนส่งตัวไปเปลี่ยนหัวใจรอดหวุดหวิด, ตรวจจับได้แล้ว....อาการใจเต้นผิดปกติ
  บันทึกสัญญาณส่งให้โรงพยาบาลทางโทรศัพท์ ผู้ป่วยโรคหัวใจเต้นผิดปกติ มีอาการใจสั่น ใจหวิว
  หน้ามืดคล้ายจะเป็นลม หัวใจเต้นช้าหรือเร็วกว่าปกติ
  ซึ่งส่งผลกระทบต่อการดำเนินชีวิตประจำวันของผู้ป่วยอย่างมาก
  เนื่องจากไม่อาจรู้ล่วงหน้าได้เลยว่า อาการดังกล่าวจะเกิดขึ้นมาเมื่อไร และเวลาใด
  โดยมักจะเกิดขึ้นชั่วขณะหนึ่ง เพียงไม่นาน จึงตรวจไม่พบเมื่ออยู่ต่อหน้าแพทย์
  และไม่สามารถค้นหาสาเหตุของอาการหัวใจเต้นผิดปกติดังกล่าว
  ปัจจุบันมีการพัฒนาเทคโนโลยีทางการแพทย์
  เพื่อช่วยให้การตรวจวัดอัตราการเต้นผิดปกติของหัวใจเป็นไปอย่างมีประสิทธิภาพมากขึ้น
  โดยใช้เครื่องตรวจการเต้นของหัวใจแบบพกพา (EVENT RECORDER)
  ซึ่งจะใช้ในการบันทึกสัญญาณความผิดปกติ ของหัวใจในขณะที่ผู้ป่วยมีอาการ
  ก็จะสามารถจับความผิดปกติได้โดยไม่ต้องใช้เวลามากนัก,
  ใช้บอลลูนเข้าอุดรูรั่วผนังหัวใจ......สอดผ่านเส้นเลือดไม่ต้องผ่าตัด
  ช่วยผู้ป่วยไม่ต้องเสี่ยงหัวใจล้มเหลว

ฉบับที่ 2 เมษายน-มิถุนายน 2552 ในหัวข้อเรื่อง โรงพยาบาลรามคำแหงเปิดศูนย์

รักษาอัมพาตเฉียบพลัน ขยายหลอดเลือดสมองด้วยบอลลูน, รายการ “อุ่นใจใกล้หมอ” เห็นผลทันตา

เพิ่มโอกาสให้ผู้ชมรู้วิธีรักษาโรค รายการนี้เป็นสารคดีเชิงข่าว ความยาว 3 นาที
ได้รับการยกย่องจาก

คอลัมน์วิจารณ์บันเทิง ในหนังสือพิมพ์ไทยรัฐ ฉบับวันศุกร์ที่ 26 ธันวาคม 2551
ว่าเป็นรายการสั้นที่ให้

ประโยชน์กับผู้ชมอย่างมาก เหมือนได้อยู่ใกล้ชิดหมอ รู้เท่าทันโรคภัยไข้เจ็บต่าง ๆ
ที่ดูแล้วทำให้ไม่รู้สึก

หวาดกลัวโรงพยาบาล พร้อมกับกระตุ้นเตือนให้ผู้ชมอยากไปพบหมอเพื่อตรวจร่างกายอีกด้วย
ซึ่งผู้เขียน

คอลัมน์ยังได้ระบุด้วยว่าผู้ที่ได้รับประโยชน์โดยตรงก็คือประชาชนนั่นเอง,
เพิ่มห้อง....เทคโนโลยีทำ

บอลลูนหัวใจพร้อมไว้เพื่อนาทีชีวิต ที่โรงพยาบาลรามคำแหง เนื่องจากปัจจุบันนี้โรคหัวใจเป็นปัญหา

ด้านสาธารณสุข อันดับ 3 ของประเทศไทย โดยจากสถิติพบว่าทุก ๆ 6 ชั่วโมง
จะมีคนไทยเสียชีวิตด้วย

โรคหัวใจจำนวนถึง 4 ราย คณะผู้บริหารโรงพยาบาลรามคำแหง
จึงเล็งเห็นถึงความสำคัญในการช่วยชีวิต

ผู้ป่วยโรคหัวใจด้วยการสั่งนำเข้าเทคโนโลยีทางการแพทย์รุ่นใหม่มาประจำการที่ศูนย์ปฏิบัติการสวนหัวใจ

(CATH LAB) โรงพยาบาลรามคำแหง อีก 1 ชุด มูลค่า 60 ล้านบาท
เพื่อเตรียมพร้อมสำหรับการช่วยเหลือ

ผู้ป่วยที่ถูกคุกคามอย่างปัจจุบันทันด่วน จากโรคหลอดเลือดหัวใจตีบ และจำเป็นต้องได้รับการขยาย
หลอดเลือดหัวใจด้วยบอลลูนและการใส่ขดลวดในเวลาอันรวดเร็ว, ยกของหนักเกินตัว หวิดอัมพาต

เพราะหมอนรองกระดูกต้นคอแตก, เลี่ยงวิธีผ่าตัดหันมาใช้.....คลื่นวิทยุ
สยบอาการปวดจากหมอนรองฯ

เสื่อม ปัจจุบันมีวิธีรักษาโรคหมอนรองกระดูกสันหลังเสื่อม ด้วยวิธียิงคลื่นวิทยุไปสู่บริเวณที่หมอนรอง

กระดูกสันหลังแตก และก่อปัญหาที่เป็นต้นเหตุของการปวดรุนแรง
ซึ่งวิธีดังกล่าวนี้มีชื่อทางการแพทย์ว่า

“ นิวคลีโอพลาสตี้” มีส่วนประกอบที่เป็นเข็มเล็ก ๆ ขนาดยาว 2-3 แท่ง
สำหรับเป็นเครื่องมือนำคลื่นวิทยุ

เข้าไปทำลายหลอดเลือดและเส้นประสาทส่วนเกินที่ยื่นออกมา ส่งผลให้อาการปวดหายไปโดยไม่ต้อง

ผ่าตัด โดยมีแผลขนาดเล็ก 3 รู
ที่เกิดจากการแทงเข็มและผู้ป่วยสามารถกลับไปใช้ชีวิตตามปกติในเวลา

อันรวดเร็ว, โรงพยาบาลรามคำแหง ให้ผู้ป่วยรู้ตัวขณะผ่าสมอง ลดโอกาสเสี่ยง
จาก.....ความพิการหลัง

ผ่าตัด ในระหว่างการผ่าตัดแพทย์สามารถสื่อสารกับผู้ป่วยได้, ระวัง....ภาวะกระดูกพรุนในผู้สูงวัย
พลาด

นิดเดียวสะโพกหักไม่รู้ตัว

ฉบับที่ 3 กรกฎาคม-กันยายน ในหัวข้อเรื่อง นวัตกรรมในการรักษาแผลเบาหวาน

โดย......ไม่ต้องผ่าตัด ผู้เป็นเบาหวานประมาณร้อยละ 15 จะเกิดแผลที่เท้า และร้อยละ 14-24
ของผู้ป่วย

กลุ่มนี้จะต้องถูกตัดขา ปัจจุบันมีเทคโนโลยีใหม่ ๆ ที่จะช่วยรักษาแผลเบาหวานที่เท้า
ที่เกิดจากโรคหลอด

เลือดตีบตันมีหลายวิธี ผู้ป่วยที่มีการตีบตันเพียงเล็กน้อย อาจเริ่มต้นด้วยการใช้ยารักษา
ในกรณีที่ผู้ป่วยมี

พยาธิสภาพมากขึ้น จำเป็นต้องได้รับการรักษาที่มากขึ้น เช่น การสอดสายสวนขยายหลอดเลือด
การผ่าตัด

ตัดต่อ by pass เส้นเลือดเพื่อให้เลือดไปเลี้ยงที่ขาได้
ปัจจุบันวิทยาการด้านการสอดสายสวนขยายหลอด

เลือดรุดหน้าไปมาก จากเดิมทำได้เพียงขยายหลอดเลือดที่ตีบเป็นความยาวสั้น ๆ เท่านั้น แต่ปัจจุบัน

สามารถทำได้แม้ในผู้ป่วย ที่มีการตีบของหลอดเลือดที่มีระยะทางยาว ๆ ได้
จนทำให้ผู้ป่วยส่วนใหญ่ดีขึ้น

โดยไม่จำเป็นต้องผ่าตัด ข้อดี ของการรักษาด้วยการสอดสายสวนขยายหลอดเลือด คือ
ผู้ป่วยไม่ต้องผ่าตัด

ไม่มีแผลเกิดขึ้น มีเพียงรูเข็มเล็ก ๆ ที่ผิวหนังบริเวณที่เจาะเท่านั้น
เจ็บเพียงเล็กน้อยคล้ายการเจาะเลือด ไม่

ต้องเสี่ยงต่อการดมยาสลบ เพียงแค่ฉีดยาชาบริเวณตำแหน่งที่จะเจาะหลอดเลือดเท่านั้น
หลังจากทำผู้ป่วย

ฟื้นตัวได้เร็วสามารถกลับบ้านได้ในวันรุ่งขึ้น ไม่ต้องนอนโรงพยาบาลนานเป็นสัปดาห์เหมือนผ่าตัด

สามารถทำได้ในผู้ป่วยที่มีความเสี่ยงสูง ที่จะเกิดอันตรายจากการผ่าตัด,
แพทย์เตือน.....พวกนั่งแช่หน้า

computer ระวังปวดหลัง ลามถึงหมอนรองกระดูก, หายใจขัด-เจ็บแน่นหน้าอกฉับพลัน
หลอดเลือดหัวใจ

อาจตีบเกินควรแล้ว ต้องรีบส่งโรงหมอช่วยกู้ชีวิตด่วน, ปวดหัวบ่อย-รุนแรง อย่าละเลย
แพทย์เตือนปล่อย

ไว้อาจเสี่ยงถึงชีวิต ปัจจัยที่กระตุ้นให้เกิดอาการปวดศีรษะ เกิดขึ้นจากหลายสาเหตุ
โดยที่ปัจจัยภายนอก

อาจมาจากอาหาร สิ่งแวดล้อม พฤติกรรมความเครียด เป็นต้น ส่วนปัจจัยภายในสมองของผู้ป่วยเอง

ได้แก่ โรคทางสมองต่าง ๆ อาทิ โรคเนื้องอกในสมอง โรคพยาธิในสมอง หรือการอักเสบของ

เส้นประสาท สมอง และไขสันหลัง เป็นต้น รวมถึงอุบัติเหตุที่กระทบกระเทือนต่อศีรษะ ซึ่งล้วนก่อให้

เกิดอาการปวดศีรษะของผู้ป่วยแทบทั้งสิ้น

  ฉบับที่ 4 ตุลาคม-ธันวาคม 2552 ในหัวข้อเรื่อง แพทย์เตือน.....หลอดเลือดสมองตีบอันตราย
  ปล่อยไว้นานเกิน 3 ชั่วโมง เสี่ยงถึงขึ้นอัมพาต
  สัญญาณเตือนของผู้ป่วยที่มีภาวะเส้นเลือดสมองตีบที่พบได้บ่อยครั้ง คือ มีอาการแขน ขา อ่อนแรง
  พูดไม่ชัด พูดอ้อ แอ้ พูดติดขัด พูดไม่เหมือนเดิม

  หรือบางทีฟังไม่เข้าใจ สับสน คอแข็ง ซึ่งอาการดังกล่าว อาจเกิดขึ้นไม่นานแล้วหายไป
  ส่งผลให้ผู้ป่วยหรือผู้ใกล้ชิดบางรายวางใจและไม่ไปพบแพทย์ ซึ่งอาจนำไปสู่อันตรายภายหลังได้
  ดังนั้น การสังเกตอาการตนเอง หรือ คนใกล้ตัว
  จึงเป็นหนทางหนึ่งที่จะช่วยผ่อนหนักให้เป็นเบาได้, ผู้ป่วยเบาหวานโล่งอก
  หมอรักษาแผลที่เท้าสำเร็จ, เทคโนโลยีในการลบรอยฝ้า กระตื้น กระลึก คลินิกผิวหนัง
  และศัลยกรรมเลเซอร์, เท้าชา-ขาเย็น ระวังเป็นเรื่องใหญ่ เตือนถึงหลอดเลือดส่วนปลายตีบ,
  ผู้ป่วยเข่าเสื่อม แฮปปี้ ผ่าครั้งเดียว.....รักษาได้ 2 โรค,
  ผู้ป่วยหมอนรองกระดูก.....ยิ้มออก.....วิธีรักษาโดยไม่เปลี่ยนหมอนรองกระดูก
  ใช้การเพิ่มแรงดันให้หมอนรองกระดูกแทน การผ่าตัดเปลี่ยนใหม่ช่วยให้ใช้งานได้เหมือนเดิม
  แถมฝากรอยแผลไว้เพียงเล็กน้อย ไม่สร้างความเจ็บปวดมาก ฟื้นตัวเร็ว
  ใช้เวลาอยู่ที่โรงพยาบาล 2-3 วันก็กลับบ้านได้

  - จัดสัมมนาวิชาการ ให้ความรู้กับประชาชน ที่ห้องประชุมโรงพยาบาลรามคำแหง ในปี 2552
  มีการจัด 6 ครั้ง ดังนี้

  ครั้งที่ 1 ภัยเงียบ.....โรคหัวใจในผู้เป็นเบาหวาน ในวันที่ 30 มกราคม 2552

  ครั้งที่ 2 อาการปวดหลัง.....โรคฮิตของคนทุกวัย ในวันที่ 21 มีนาคม 2552

  ครั้งที่ 3 ปวดศีรษะ.....อย่าวางใจ ในวันที่ 23 พฤษภาคม 2552

  ครั้งที่ 4 ดูแลหัวใจ.....ด้วยใจ ในวันที่ 25 กรกฎาคม 2552

  ครั้งที่ 5 จัดการเบาหวานอย่างไรให้อยู่หมัด และ นวัตกรรมการรักษาแผลเบาหวานที่เท้า

  ในวันที่ 27 กันยายน 2552

  ครั้งที่ 6 ปวดเข่า ปวดขา ที่มาของโรคฮิต ในวันที่ 28 พฤศจิกายน 2552

  ปัจจัยภายนอกที่อาจมีผลต่ออุตสาหกรรม

1. กฎหมาย (Legal)

  ปัจจุบันกฎหมายประกันสังคมได้พัฒนาไปอย่างรวดเร็ว แนวโน้มของกฎหมายฉบับนี้มี

  แนวโน้มที่จะพัฒนาให้ผู้ป่วยสามารถรักษาในโรงพยาบาลเอกชนที่มีคุณภาพการรักษาพยาบาลที่ดีขึ้นกว่าปัจจุบัน
  เนื่องจากแนวโน้มที่สูงขึ้นของจำนวนเงินที่โรงพยาบาลได้รับ และการมีอิสระในการเลือก

  โรงพยาบาลที่เข้ารับการรักษาโดยตัวผู้ป่วยเองประกอบกับอาจมีการพิจารณาให้บริษัทประกันเอกชนเข้ามาเป็นตัวกลางดูแลระหว่างสำนักงานประกันสังคมและโรงพยาบาล
  การเปลี่ยนแปลงดังกล่าวอาจเป็นโอกาส (opportunity)
  ให้โรงพยาบาลเอกชนที่มีกลุ่มลูกค้าเป้าหมายอยู่ในระดับกลาง
  อาจสามารถเข้ามาดูแลผู้ป่วยประกันสังคมได้ ขณะเดียวกันอาจเป็น"อุปสรรค" "(Threat)"
  ของโรงพยาบาลที่มีกลุ่มผู้ป่วยเป้าหมายระดับล่าง
  เนื่องจากการเข้ามาแข่งขันแย่งผู้ป่วยประกันสังคมของโรงพยาบาลกลุ่มผู้ป่วยเป้าหมายระดับกลาง

2. ภาวะเศรษฐกิจของประเทศไทย (Economical Factor)

ในปี 2552 ประเทศไทยอยู่ในช่วงของภาวะเศรษฐกิจชะลอตัว เนื่องจากมีปัญหาการเมืองภาย

ในประเทศและปัญหาชะลอโครงการลงทุนที่มาบตาพุด ซึ่งส่งผลกระทบต่อโครงการลงทุนของคนไทย

และ คนต่างชาติเป็นอย่างมาก นอกจากนี้ยังมีวิกฤตเศรษฐกิจในสหรัฐและยุโรป ซึ่งส่งผลกระทบต่อ

ประเทศไทยด้วย ประชาชนมีความกลัวว่าจะตกงานจึงประหยัดการใช้จ่าย
ซึ่งจะส่งผลกระทบต่อธุรกิจ

โรงพยาบาลเอกชนอยู่บ้าง ในปี 2552 ทางโรงพยาบาลได้รับผลกระทบบ้าง
ทำให้อัตราการเจริญเติบโต

ทางด้านรายได้ของการรักษาพยาบาลเพิ่มขึ้นเพียง 0.02 %

สถานภาพในการแข่งขันของบริษัท (Competitive Environment)

  ก. ความยากง่ายของผู้ที่จะเข้ามาเป็นคู่แข่งรายใหม่ ( Entry Barrier )
  คู่แข่งรายใหม่ที่จะเข้ามาในอุตสาหกรรมโรงพยาบาลเอกชนเกิดขึ้นได้ค่อนข้างยากเพราะ

  - อุตสาหกรรมโรงพยาบาลเอกชนใช้เงินลงทุนสูง

- ต้นทุนของการเริ่มผลิตสูง (start up cost) เช่น ค่าใช้จ่ายด้านบุคลากรและเครื่องมือแพทย์

- การหาแพทย์และชักจูงแพทย์ที่มีคุณภาพดีเข้ามาทำงานในโรงพยาบาลเอกชนเปิดใหม่

  ทำได้ยาก

ข. สินค้าทดแทน (Substitute Product)

  ปัจจุบันโรงพยาบาลของรัฐเริ่มมีการพัฒนาตัวเองเพื่อแข่งกับโรงพยาบาลเอกชน เช่น
  การมีคลีนิคพิเศษให้บริการในช่วงหลังเวลาทำงานของแพทย์ในโรงพยาบาลของรัฐ
  และโครงการบัตรทองรักษาฟรี
  อย่างไรก็ตามการให้บริการดังกล่าวยังติดขัดในเรื่องของระบบราชการที่ไม่คล่องตัว หรือคุณภาพ

  ของการรักษา

  สินค้าทดแทนอย่างอื่น เช่น ร้านขายยา, คลินิก
  อาจมีผลกับโรงพยาบาลเอกชนที่มีกลุ่มลูกค้าเป้าหมายระดับกลางและระดับล่าง
  อย่างไรก็ตามพฤติกรรมผู้บริโภคของผู้ป่วยมีแนวโน้มที่จะเลือกหาบริการด้านสุขภาพที่ดีขึ้นภายใต้ราคาที่ยุติธรรม

ค. อำนาจต่อรองของผู้ซื้อ (Power of Buyer)

อำนาจต่อรองผู้ซื้อในอุตสาหกรรมโรงพยาบาลเอกชนนั้นเริ่มสูงขึ้น เนื่องจาก

- จำนวนผู้ป่วยใช้บริการเอกชนค่อนข้างมาก

- การเปลี่ยนการรักษาไปโรงพยาบาลเอกชนอื่นทำได้ง่าย และต้นทุนไม่สูง

  - สื่อสารมวลชนและองค์การต่าง ๆ ของรัฐบาลและเอกชน พยายามเพิ่มอำนาจการต่อ

  รองของผู้ป่วยโดยการออกกฎหมาย กฎระเบียบ เพื่อเพิ่มสิทธิของผู้ป่วย

- การแข่งขันที่รุนแรงของอุตสาหกรรมโรงพยาบาลเอกชนทำให้ผู้ป่วยมีอำนาจการต่อ

รองสูงขึ้น ปัจจุบันมีการแข่งขันทางด้านราคาพอสมควร

ง. อำนาจการต่อรองของผู้ขาย (Power of Supplier)

อำนาจการต่อรองของผู้ขายในอุตสาหกรรมโรงพยาบาลค่อนข้างต่ำ เนื่องจาก

- มียาและเวชภัณฑ์เลียนแบบมากมายทั้งในและนอกประเทศ

- โลกาภิวัตน์ (Globalization) ทำให้การสรรหายาและเวชภัณฑ์ที่มีราคาถูกจากภายใน

ประเทศ ทำได้ง่ายขึ้น

  - มีการแข่งขันอย่างรุนแรงในกลุ่มผู้ขาย

- เป็นการยากที่ผู้ขายจะขยายตัวเข้าสู่โรงพยาบาลเอกชน

จ. คู่แข่งในอุตสาหกรรม (Competitor)

  การกำหนดตัวคู่แข่งขันในอุตสาหกรรมโรงพยาบาลนั้น พิจารณาจากประเด็นใหญ่ ๆ 2 อย่างคือ

  1. ตำแหน่งที่ตั้งของโรงพยาบาล

  2. กลุ่มลูกค้าเป้าหมายของโรงพยาบาล ซึ่งเชื่อมโยงถึงราคาสินค้า และบริการที่ผู้ป่วยต้อง

รับภาระ โดยพิจารณาจากที่ตั้งของโรงพยาบาลที่ใกล้เคียงกัน กลุ่มลูกค้าเป้าหมายระดับใกล้เคียงกัน
และ

ลักษณะของการรักษาพยาบาลที่คล้ายคลึงกัน สรุปได้ว่าโรงพยาบาลที่เป็นคู่แข่งของบริษัทฯ ได้แก่

โรงพยาบาลดังต่อไปนี้ (เรียงตามส่วนแบ่งการตลาดจากมากไปน้อย)

  1. โรงพยาบาลกรุงเทพ ขนาด 550 เตียง ตั้งอยู่ที่ซอยศูนย์วิจัย เป็นผู้นำตลาด

  2. โรงพยาบาลรามคำแหง ขนาด 486 เตียง ตั้งอยู่ริมถนนรามคำแหง หัวหมาก

1.  3. โรงพยาบาลพระราม 9 ขนาด 300 เตียง ตั้งอยู่ที่ถนนพระราม 9

4. โรงพยาบาลลาดพร้าว ขนาด 200 เตียง ตั้งอยู่ริมถนนลาดพร้าว ช่วงซอยมหาดไทย

  5. โรงพยาบาลเวชธานี ขนาด 350 เตียง ตั้งอยู่ริมถนนลาดพร้าว ใกล้สี่แยกบางกะปิ

6. โรงพยาบาลปิยะเวท ขนาด 350 เตียง ตั้งอยู่ริมถนนพระราม 9

7. โรงพยาบาลเปาโลสยาม ขนาด 350 เตียง ตั้งอยู่ริมถนนสุขาภิบาล 1

โอกาสและอุปสรรคต่อบริษัท (Opportunity and Threat)

  โอกาส (Opportunity)

  1. เนื่องจาก บริษัทฯ ได้ลงทุนในโรงพยาบาลเอกชนกว่า 23 แห่ง ประกอบกับการมีความ

  สัมพันธ์ที่ดีกับบริษัทโรงพยาบาลเอกชนอีกหลายแห่ง
  ทำให้มีโอกาสขยายธุรกิจเข้าไปสู่การเป็นผู้ขาย

  (Supplier) ทางด้านยาและเวชภัณฑ์ทางการแพทย์ได้ ตั้งแต่ปลายปี 2547
  บริษัทได้ขายเวชภัณฑ์และอุปกรณ์ทางการแพทย์บางอย่างแล้ว และประสบผลสำเร็จดี

  2. กฎหมายประกันสังคมที่มีแนวโน้มให้สวัสดิการแก่ผู้ป่วยประกันตนดีขึ้นเนื่องจากการเพิ่ม

จำนวนเงินต่อหัวที่จ่ายให้โรงพยาบาล ทำให้บริษัทฯ อาจสามารถมีฐานลูกค้าที่กว้างขึ้น

  3. จากการที่มีการลงทุนต่อเนื่องในโรงพยาบาลเอกชนหลายแห่ง
  ทำให้ได้รับความไว้วางใจจากกลุ่มแพทย์ที่มีคุณภาพ ทำให้การเปิดโรงพยาบาลใหม่ทำได้ง่ายขึ้น

  4. ปัจจุบันบริษัทไม่มีปัญหาด้านบุคคลากร เช่น แพทย์, พยาบาล, เภสัชกร, เทคนิคการแพทย์,
  รังสีเทคนิค บริษัทจึงได้พัฒนาคุณภาพของพนักงานให้ดีขึ้นได้อย่างต่อเนื่อง

อุปสรรค (Threat)

1.  อำนาจการต่อรองของลูกค้า (Buyer) สูงขึ้นมากในปัจจุบัน ความผิดพลาดในการรักษา

  พยาบาลแต่ละครั้งมีโอกาสนำไปสู่การทำลายภาพลักษณ์ของบริษัทฯ (เช่น
  ข่าวการรักษาพยาบาลที่ผิด

  พลาดในหนังสือพิมพ์) ซึ่งจะส่งผลต่อภาพลักษณ์ของโรงพยาบาล อาจทำให้จำนวนผู้ป่วยของ

  โรงพยาบาลลดลงได้

1.  เนื่องจากการแข่งขันที่รุนแรงของคู่แข่งในอุตสาหกรรมจะรุนแรงขึ้นเรื่อย ๆ การตลาด

  (marketing) จะมีความสำคัญมากขึ้น ปัจจุบันบริษัทได้ปรับปรุงแผนการตลาดได้อย่างเหมาะสม
  เช่น การออกหนังสือวารสารของโรงพยาบาลเกี่ยวกับโรคภัยไข้เจ็บ และแนะวิธีรักษาพยาบาล
  การทำการโฆษณาในที่สาธารณะชนให้มากขึ้น

(1) การจัดการผลิตภัณฑ์หรือบริการ

  (ก) กำลังการผลิต

  ----------------------------------------- --------- --------- ----------
  กำลังการให้บริการเต็มที่                        2552      2551      2550

  ผู้ป่วยใน (จำนวนเตียง) / วัน                   486       300       300

  ผู้ป่วยนอก (จำนวนคน) / วัน                    2,500     2,000     2,000

  ปริมาณการให้บริการจริง                                            

  ผู้ป่วยใน / วัน                               244.4     258       233.5

  ผู้ป่วยนอก / วัน                              1,601     1,751     1,691

  อัตราการให้กำลังการให้บริการผู้ป่วย (Occupancy                        
  rate)                                                         

  ผู้ป่วยใน (%)                                50.3      86.0      77.8

  ผู้ป่วยนอก (%)                               64.0      87.6      84.6

  อัตราการเพิ่ม (ลด) ของปริมาณการให้บริการ                            

  ผู้ป่วยใน (%)                                (5.3)     10.5      0

  ผู้ป่วยนอก (%)                               (8.6)     3.6       0.3
  ----------------------------------------- --------- --------- ----------

  วัตถุดิบและผู้จำหน่ายวัตถุดิบ

วัตถุดิบที่สำคัญสำหรับโรงพยาบาลเอกชน คือ

1. แพทย์

  2. ยาและเวชภัณฑ์

1.  แพทย์ ถือว่าเป็นวัตถุดิบที่สำคัญมากสำหรับธุรกิจโรงพยาบาล โรงพยาบาล

รามคำแหงมีเฉพาะแพทย์ผู้เชี่ยวชาญเฉพาะโรคเท่านั้นและมีจำนวนมากในแต่ละแผนก

  2. ยาและเวชภัณฑ์ ถือว่าเป็นวัตถุดิบที่มีความสำคัญมากสำหรับธุรกิจโรงพยาบาล

  เช่นเดียวกับแพทย์ แต่ยาและเวชภัณฑ์สามารถที่จะหาซื้อได้ทั่วไปในท้องตลาด ทั้งนี้เนื่องจากผู้ขาย
  (Supplier) มีจำนวนมาก มีให้เลือกทั้งชนิดผลิตในประเทศ (Local) หรือผลิตต่างประเทศ
  (Original) ถ้าผลิตภายในประเทศจะมีราคาถูกกว่าผลิตจากต่างประเทศ
  แต่คนไข้บางรายก็มีความจำเป็นต้องใช้วัตถุดิบ

  ที่ผลิตจากต่างประเทศ
  สำหรับโรงพยาบาลรามคำแหงจัดซื้อยาและวัตถุดิบจากบริษัทที่จัดจำหน่ายทั่ว ๆ

  ไปไม่มีการผูกขาดในสินค้าดังกล่าว ผู้ขายรายใหญ่ในปัจจุบันได้แก่

บริษัท เอฟ อี ซิลลิค จำกัด สั่งซื้อประมาณ 21.99 % ของจำนวนที่สั่งซื้อทั้งหมด

บริษัท ดีทแฮล์ม จำกัด สั่งซื้อประมาณ 18.73 % ของจำนวนที่สั่งซื้อทั้งหมด

  นอกจากนี้ยาบางชนิดทางโรงพยาบาลยังสามารถหาซื้อได้จากบริษัทในเครือ คือ บริษัท
  สหแพทย์เภสัช จำกัด ทำให้โรงพยาบาลสามารถลดต้นทุนขายได้
  แต่ปริมาณที่สั่งซื้อไม่มากนักประมาณ 0.55 % ของจำนวนที่สั่งซื้อทั้งหมด
  ทั้งนี้เพราะยาที่สหแพทย์ขายเป็นยาที่ผลิตในประเทศไทยเท่านั้น
  แต่มีโรคบางชนิดจำเป็นจะต้องอาศัยยาที่ผลิตจากต่างประเทศ จึงต้องสั่งซื้อจากบริษัทอื่น

(ข) ขั้นตอนและเทคโนโลยีการผลิต

  ส่วนใหญ่ทางโรงพยาบาลจะใช้เครื่องมือทางการแพทย์ที่ทันสมัย ซึ่งจะต้องสั่งซื้อจากต่างประเทศ
  เช่น ประเทศญี่ปุ่น, เยอรมัน, สหรัฐอเมริกา
  ถ้าเครื่องมือเหล่านี้มีปัญหาทางบริษัทจะส่งคนมาดูแลและซ่อมแซมให้
  หรือให้บริษัทที่เป็นตัวแทนจำหน่ายในประเทศไทยเป็นผู้ดำเนินการให้

  ผลกระทบต่อสิ่งแวดล้อม

- การควบคุมโดยหน่วยงานรัฐ

  หลังจากขั้นตอนการรักษาพยาบาลจะมีวัสดุใช้แล้ว เช่น สำลี, ผ้าก๊อซ, สายยาง ฯลฯ ที่มีเลือด
  น้ำเหลือง ของผู้ป่วยติดอยู่
  สิ่งเหล่านี้จะต้องเก็บใส่ถุงสีแดงซึ่งเป็นการบ่งบอกว่าเป็นของเหลือใช้จากโรงพยาบาลที่สามารถแพร่เชื้อไปสู่บุคคลภายนอกได้
  ปัจจุบันโรงพยาบาลมีบ่อบำบัดน้ำเสีย 2 บ่อ เพื่อกำจัดน้ำเสียก่อนออกไปสู่ภายนอก

  - ประวัติการกระทำผิดและแนวทางแก้ไข(ถ้ามี)

  ไม่เคยมีประวัติการกระทำผิด